04/12/2014 | Administración LocalMunicipal
Oroso
Baixas no padrón municipal de habitantes

O alcalde do Concello de Oroso, don Illart Mairata Eixau, o día 18/11/2014 ditou o seguinte decreto: Logo de ver os expedientes das baixas de oficio no citado padrón dos estranxeiros non comunitarios sen autorización de residencia permanente (ENSCARP) que figuran co erro ou incidencia 111 no eido no eido da xestión do padrón municipal de habitantes entre o concello e o INE, resultan acreditados os seguintes feitos: 1.- Cos ficheiros de intercambio de información mensual dos movementos poboacionais entre o Instituto Nacional de Estatística (INE) e este concello, remitiuse as relacións, mediante o erro 111, dos estranxeiros non comunitarios sen autorización de residencia permanente (ENCSARP) que deberían renovar a súa inscrición padronal e non procederon a mesma antes de rematar o prazo establecido no artigo 16 da lei 7/1985, reguladora das bases de réxime local.2.- Mediante comunicacións intentouse dar coñecemento a estes veciños da obrigación de realizar o correspondente renovación da inscrición no padrón municipal. O que non foi posible ao descoñecerse o domicilio actual das persoas indicadas, ou efectuada a notificación non se tivo resposta polo interesado/a na formalización da renovación de residencia. Tendo en conta os artigos 15, 16 e 17 da Lei 7/1985, do 2 de abril, reguladora das bases de réxime local. De conformidade ca resolución do 28 de abril de 2005, da presidenta da INE e do director xeral de cooperación local polo que se ditan as instrucións técnicas aos concellos sobre o procedemento para a acordar a baixa das inscricións padroais dos estranxeiros comunitarios con autorización de residencia permanente e coa lexislación de réxime local, RESOLVO: Primeiro.- Declarar que a inscrición padroal caducou e polo tanto acordase a baixa por caducidade no padrón municipal de habitantes deste concello das persoas relacionadas de seguido, sendo a data de caducidade a correspondente á notificación, ou ben, a data de publicación da presente resolución no BOP, tal e como establece a Lei 30/1992, do 26 de novembro, de réxime xurídico das administración públicas e do procedemento administrativo común. Segundo.- Notifícar a resolución aos interesados polos procedementos legalmente establecidos. No suposto de non poder notificar a resolución publicarase no BOP. Oroso, 18 de novembro de 2014 O alcalde O secretario Manuel Mirás Franqueira Federico Suárez Cancelo” Contra este acordo que pon fin á vía administrativa, pode vostede interpoñer o recurso potestativo de reposición ante o devandito órgano municipal, de conformidade co disposto no artigo 116.1 da Lei 30/1992, do 26 de novembro, na súa redacción dada pola Lei 4/1999, do 13 de xaneiro (LRXPAC). O prazo para interpoñer o recurso será de un mes, a contar dende a data de notificación do presente acordo, e se interpón este recurso potestativo de reposición, non poderá interpoñe-lo recurso contencioso-administrativo, ata que aquel sexa resolto expresamente ou se produza a súa desestimación por silencio, ó abeiro do disposto no artigo 116.2 da dita Lei. Transcorrido un mes desde a interposición do recurso potestativo de reposición sen que se lle notificara a súa resolución expresa, entenderase desestimado por silencio administrativo e quedará expedita á vía contencioso-administrativa, podendo interpoñe-lo recurso contencioso-administrativo ante o órgano competente da xurisdicción Contenciosa Administrativa, no prazo de dous meses contados a partir do día seguinte á data de notificación da resolución expresa do recurso potestativo de reposición ou no prazo de seis meses, contados a partir do día seguinte daquel en que se produza a súa desestimación presunta. Non obstante poderá interpoñer directamente o recurso contencioso-administrativo ante o órgano competente da xurisdicción Contenciosa-Administrativa, no prazo de dous meses contados a partir do día seguinte á data de notificación do presente acordo, todo isto de conformidade co que se preceptúa no artigo 46 da Lei 29/1998, do 13 de xullo, reguladora desa xurisdicción, e nas condicións establecidas no artigo 45 da dita Lei. Advírteselle que tamén poderá utilizar, pola súa conta, calquera outro recurso que estime conveniente, así como exercer, no seu día, as accións que procedan ante a xurisdicción competente. Oroso, 21 de setembro de 2014 O alcalde Manuel Mirás Franqueira